
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

     7 septembrie 1998
AMENAJAREA TERITORIULUI ŞI ECHILIBRU 

         Nr.632/ XVIII/6           

                                 ECOLOGIC                                                                                                               

A V I Z

asupra propunerii legislative pentru modificarea

Legii nr.70/1991, lege privind alegerile locale 


Cu adresa nr.111 din 28 mai 1998, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu propunerea legislativă pentru modificarea Legii nr.70/1991, lege privind alegerile locale.



În şedinţa din 2 septembrie 1998, Comisia pentru administraţie publică, amenajarea teritoriului şi echilibru ecologic a examinat propunerea legislativă susmenţionată şi a hotărât să se propună respingerea acesteia pentru următoarele considerente:



1. Menţiunea propusă de iniţiator spre a fi trecută în declaraţia de acceptare a candidaturii, nu face parte din categoria celor care se trec, în mod normal, într-un asemenea document.



Menţiunile care se trec în prezent, în declaraţie au ca scop să-l ajute pe candidat să fie mai uşor identificat de alegători  şi, în acelaşi timp, să ajute biroul electoral de circumscripţie la verificarea îndeplinirii de către cel în cauză a cerinţelor legale pentru a putea candida. Propunerea iniţiatorului nu are un asemenea scop.



2. Pe de altă parte, se apreciază că, atâta vreme cât, în legislaţia noastră nu este definită noţiunea de “colaborator al fostei securităţi”, o asemenea menţiune ar putea da naştere la grave abuzuri, concretizate în refuzul înregistrării unor candidaturi, pe motive subiective, ceea ce ar echivala cu încălcarea unui drept fundamental al cetăţeanului, drept consfiţit de Constituţie, acela de a fi ales.



Potivit obiectului său de reglementar, propunerea legislativă face parte, potrivit art.72 alin.3 lit.a din Constituţie, din categoria legilor organice.

SECRETAR ,

